
NR. IF2022 - 032537 / 24.08.2022
RAPORT DE SPECIALITATE

privind  aprobarea de către Consiliul Local al Municipiului Timișoara a achiziționării   serviciului de plată a impozitelor și taxelor locale la ghiseele tertilor, instituţii autorizate să deruleze operaţiuni de plată, altii decat Directia Fiscala a Municipiului Timisoara
             Având în vedere Referatul de aprobare al proiectului de hotărâre al Primarului Municipiului Timișoara și Proiectul de hotărâre Privind aprobarea de către Consiliul Local al Municipiului Timișoara a achiziționării   serviciului de plată a impozitelor și taxelor locale la ghiseele tertilor, instituţii autorizate să deruleze operaţiuni de plată, altii decat Directia Fiscala a Municipiului Timisoara.
Impozitele și taxele locale reprezintă, într-o proporție semnificativă, venituri importante ale bugetului local al Municipiului Timișoara, creșterea gradului de colectare a acestora fiind un obiectiv principal al activității Direcției Fiscala a Municipiului Timișoara, având în vedere atribuțiile acesteia de administrare a acestor venituri.

Colectarea impozitelor și taxelor locale trebuie să aiba în vedere, în primul rănd, stimularea achitării de bunăvoie a acestor obligatii fiscale, ceea  ce presupune oferirea posibilitatii de achitare a acestora in cat mai multe zone a orasului si  asigurarea astfel a unei relații bune cu contribuabilii, avand in vedere ca aceasta varianta este mai rapidă și mai sigură, raportat la procedura de executare silită, care, pe lăngă faptul că presupune avansarea unor cheltuieli suplimentare de către organul fiscal, nu asigură în toate cazurile recuperarea integrală, sau, uneori, nici parțială a creanței fiscale.

Deschiderea unor casierii proprii organului fiscal care sa ofere o larga acoperire din perspectiva teritoriala, este imposibilă, întrucât, asigurarea acesului facil al tuturor cetățenilor care au calitatea de contribuabili presupune existența unor puncte de încasare în toate zonele orașului, spatii special amenajate, prevazute cu sisteme de alarma, calculatoare etc. necesare desfasurarii in conditii legale a acestui tip de activitate, necesitate care depășește resursele bugetului local, atât din punct de vedere financiar cât și din punct de vedere al resurselor umane.
Posibilitatea platii impozitelor si taxelor locale catre organul fiscal si prin intermediul altor instituţii, autorizate să deruleze operaţiuni de plată este prevazuta in Codul de Procedura Fiscala, iar aceasta posibilitate poate fi valorificata prin extinderea  serviciului de plată a impozitelor și taxelor locale la ghiseele tertilor, operatori economici  autorizati sa deruleze operatiuni de plata, altii decat organul fiscal local.
Având în vedere :

- prevederile art.1 alin.(2) din Hotărârea Consiliului Local al Municipiului Timișoara nr.125/24.04.2007 privind înfiintarea Serviciului public cu personalitate juridică – Direcția Fiscală a Municipiului Timișoara aflat în subordinea Primarului Municipiului Timișoara, 
-    prevederile art. 121 alin. (2) din Constituţia României, republicată;
- prevederile art.5 si art.20 alin.1 lit.d din ﻿ LEGEA nr. 273 din 29 iunie 2006
privind finanţele publice locale,
  Luand in considerare prevederile titlului IX, cu privire la impozitele şi taxele locale din Legea nr.227/2015 privind Codul fiscal precum si prevederile art.163 alin.1 din Legea nr.207/2015 privind Codul de procedură fiscală ;
           Avînd în vedere art.7 alin.1 din Legea nr.98/2016, privind achizițiile publice, actualizată, cu modificările și completările ulterioare;
            În conformitate cu prevederile art.129, alin 1 si alin. 14) din Ordonanța de Urgență a Guvernului nr.57/2019, privind Codul Administrativ, cu modificările și completările ulterioare;
            În temeiul art.139 alin.(1) din Ordonanţa de Urgenţă a Guvernului nr. 57/2019 privind Codul administrativ, cu modificările și completările ulterioare;

  Efectuarea serviciului de încasare a impozitelor și taxelor locale prin intermediul unor terți ofera posibilitatea eliminării alocarii de resurse logistice din bugetul local, respectiv de personal, însă asigurănd pe tot teritoriul unității administrativ-teritoriale, existența unor puncte de încasare în numerar și cu card bancar a obligațiilor fiscale. Intrucat Directia Fiscala a Municipiului Timisoara administreaza impozite si taxe locale in  numele si pentru Mun Timisoara, iar veniturile ce urmeaza a fi incasate prin intermediul tertilor la ghiseu sunt ale Mun. Timisoara si nu ale organului fiscal local, acesta din urma nefiind titularul veniturilor ce urmeaza a fi incasate este necesara imputernicirea de catre autoritatea deliberativa a DFMT pentru efectuarea procedurilor de achizitie ce are ca obiect serviciul de plata la ghiseu a impozitelor si taxelor locale. 
Comisionul perceput de prestatorul de servicii, aferent efectuarii platilor a impozitelor si taxelor locale, de catre contrubuabili, va fi suportat din bugetul local al Municipiului Timsoara.

